**LĒMUMS**

Liepājā

|  |  |
| --- | --- |
| 2021.gada 14.oktobrī |  Nr.383/12(prot. Nr.12, 12.§) |

Par nekustamo īpašumu Krūmu ielā 32-34,

Liepājā

 Ar SIA “Publisko aktīvu pārvaldītājs Possessor” 2021.gada 18.augusta vēstuli Nr.1.17/6479 “Par dzīvokļa īpašuma Nr.34, Krūmu ielā 32, Liepājā, piedāvāšanu pašvaldībai”, Liepājas valstspilsētas pašvaldība informēta par to, ka, pamatojoties uz Kurzemes apgabaltiesas zvērinātas notāres Aijas Burbeckas 2020.gada 12.oktobra aktu par mantojuma lietu izbeigšanu (apliecinājums reģistrā Nr.3817), SIA “Publisko aktīvu pārvaldītājs Possessor” 2021.gada 1.augustā no Kurzemes apgabaltiesas iecirkņa Nr.11 zvērinātās tiesas izpildītājas Daces Cgojevas pārņēma valdījumā valstij piekrītošo dzīvokļa īpašumu Nr.34 Krūmu ielā 32, Liepājā, ar kadastra Nr.17009026183.

Publiskas personas mantas atsavināšanas likuma 45.panta pirmā daļa noteic, ka dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgais dzīvokļa īpašums. Ja pašvaldības dome pieņem lēmumu par dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt dzīvokļa īpašumu savā īpašumā, to atsavina šajā likumā noteiktajā kārtībā.

Liepājas valstspilsētas pašvaldības īpašumā atrodas pietiekams skaits neizīrētu labiekārtotu vienistabas dzīvokļu. Dzīvokļa īpašuma Nr.34 Krūmu ielā 32, Liepājā, kopējā platība ir 32,5 kv.m, tas sastāv no vienas istabas, līdz ar ko konkrētais dzīvokļa īpašums nav nepieciešams pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Pamatojoties uz Publiskas personas mantas atsavināšanas likuma 45.panta pirmo daļu, likuma “Par pašvaldībām” 21.panta pirmās daļas 17.punktu un Liepājas valstspilsētas pašvaldības domes pastāvīgās Finanšu komitejas 2021.gada 7.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Nepārņemt Liepājas valstspilsētas pašvaldības īpašumā dzīvokli Nr.34 dzīvojamajā mājā Krūmu ielā 32, Liepājā (kadastra Nr.1700 902 6183).

2. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldes Nodokļu administrēšanas daļai, Izpilddirektora birojam, Nekustamā īpašuma pārvaldei 2 eks., SIA “Namu serviss APSE”, SIA “Publisko aktīvu pārvaldītājs Possessor”  |